Na temelju članka 56. Zakona o koncesijama („Narodne novine, broj 143/12) i članka 32. Statuta Općine Garčin („Službeni vjesnik Brodsko-posavske županije“, broj 9/09 i 5/13) Općinsko vijeće općine Garčin na svojoj 19. sjednici održanoj 14. prosinca 2015. donosi

**GODIŠNJI PLAN DAVANJA KONCESIJA**

iz područja komunalnih djelatnosti za 2016. godinu

I.

Utvrđuje se Godišnji plan davanja koncesija iz područja komunalnih djelatnosti za 2016. godinu (dalje: Plan koncesija) na području Općine Garčin koji sadrži vrstu koncesija, broj koncesija, rok na koji se pojedine koncesije planiraju dati, planiranu godišnju naknada za pojedinu koncesiju, te pravnu osnovu za davanje koncesije.

II.

U skladu s utvrđenim ustrojem komunalnog gospodarstva i važećim ugovorima o obavljanju komunalnih djelatnosti na temelju ugovora o koncesiji utvrđuje se Plan koncesija kako slijedi:

1. DIMNJAČARSKI POSLOVI
* planirani broj koncesija: 1
* rok davanja koncesije: 4 godine
* planirana godišnja naknada za koncesiju: 2.000,00 kuna
* godina davanja koncesija: 2016.
1. POSLOVI PRIJEVOZA POKOJNIKA
* planirani broj koncesija: 1
* rok davanja koncesije: 4 godine
* planirana godišnja naknada za koncesiju: 2.000,00 kuna
* godina davanja koncesije: 2016.

1. POSLOVI SKUPLJANJA I ODVOZA KOMUNALNOG OTPADA
* planirani broj koncesija: 1
* rok davanja koncesije: 10 godine
* planirana godišnja naknada za koncesiju: 50.000,00 kn
* godina davanja koncesije: 2016.

III.

Pravna osnova za davanje koncesija u smislu ovog Plana koncesija sadržana je u članku 11. Zakona o komunalnom gospodarstvu („Narodne novine“, broj 36/95, 70/97, 128/99, 57/00, 129/00, 59/01, 26/03-pročišćeni tekst, 82/04, 178/04, 38/09, 79/09, 153/09, 49/11, 144/12, 94/13, 153/13 i 147/14), članku 5. Zakona o koncesijama („Narodne novine“, broj 143/12) i Odluci o komunalnim djelatnostima koje se obavljaju na temelju ugovora o koncesiji („Službeni vjesnik Brodsko-posavske županije“, broj 7/14).

IV.

Ovaj Plan koncesija dostavlja se Ministarstvu financija.

V.

Ovaj Plan koncesija stupa na snagu osmog dana od dana objave u „Službenom vjesniku Brodsko-posavske županije“.

KLASA: 021-01/15-01/148

URBROJ: 2178/06-01-15-01

Garčin, 14. prosinca 2015.

 Predsjednik Općinskog vijeća

 Mato Jerković

Dostaviti:

1. Ministarstvu financija, Registar koncesija, Katančićeva 5, Zagreb
2. Upravnom odjelu za komunalno gospodarstvo BPŽ
3. Uredništvu „Službenog vjesnika Brodsko-posavske županije“
4. Pismohrana, ovdje

**O B R A Z L O Ž E N J E**

 Zakonom o koncesijama („Narodne novine“, broj 143/12), propisana je obveza izrade trogodišnjih i godišnjih planova davanja koncesija, a koji se dostavljaju ministarstvu nadležnom za financije.

 Općina Garčin je donijela Srednjoročni plan davanja koncesija za razdoblje 2014. – 2016. godine, te u skladu s istim donosi i Godišnji plan davanja koncesija.

 Općina je u dva navrata provodila postupke za dodjelu koncesije za obavljanje dimnjačarskih poslova. Na jedan natječaj nije s nitko javio, a na drugi se javila firma Dimko Gas d. o. o. koja je ubrzo prestala s radom, tako da općina već duže vrijeme nema koncesionara za obavljanje dimnjačarskih poslova.

 Tijekom svibnja 2015. godine istekla je koncesija za odvod i skupljanje komunalnog otpada. Općina je Aneksom produžila osnovni ugovor jer nisu doneseni pravilnici uz Zakon o koncesijama, a Aneks vrijedi najviše godinu dana.

 Prijevoz pokojnika je reguliran novim Zakonom o pogrebnoj djelatnosti, te će se na temelju istog raspisati natječaj za koncesiju za prijevoz pokojnika.

 Donošenje Godišnjeg plana koncesija u nadležnosti je predstavničkog tijela kao davatelja koncesije, pa se predlaže da Općinsko vijeće sukladno članku 11. Zakona o komunalnom gospodarstvu, kao ovlašteno tijelo za dodjelu koncesija, a temeljem članka 56. Zakona o koncesijama, donese Godišnji plan davanja koncesija za 2016. godinu.